CELEX: 32019D1998
Language: hu
Date: 2019-11-28 00:00:00
Title: A Bizottság Végrehajtási Határozata (2019. november 28.) az (EU) 2018/320 végrehajtási határozatnak a Batrachochytrium salamandrivorans gombával kapcsolatos bizonyos állategészségügyi védintézkedések alkalmazási időszaka tekintetében történő módosításáról (az értesítés a C(2019) 8551. számú dokumentummal történt) (EGT-vonatkozású szöveg)

2.12.2019   
               
               
                  HU
               
               
                  Az Európai Unió Hivatalos Lapja
               
               
                  L 310/35
               
            
         A BIZOTTSÁG VÉGREHAJTÁSI HATÁROZATA
         (2019. november 28.)
         az (EU) 2018/320 végrehajtási határozatnak a Batrachochytrium salamandrivorans gombával kapcsolatos bizonyos állategészségügyi védintézkedések alkalmazási időszaka tekintetében történő módosításáról
         (az értesítés a C(2019) 8551. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
         tekintettel a harmadik országokból a Közösségbe behozott állatok állategészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 18. cikke (7) bekezdésére,
         mivel:
         
                     (1)
                  
                  
                     Az (EU) 2018/320 bizottsági végrehajtási határozat (3) a szalamandrák Unión belüli kereskedelmére és az ilyen állatok Unióba történő behozatalára vonatkozó, a Batrachochytrium salamandrivorans (a továbbiakban: Bsal) gombával kapcsolatos bizonyos állategészségügyi védintézkedéseket állapított meg. Az (EU) 2018/320 végrehajtási határozat 2019. december 31-ig alkalmazandó.
                  
               
                     (2)
                  
                  
                     Több tagállam és érdekelt fél arról tájékoztatta a Bizottságot, hogy korlátozott tapasztalatokkal rendelkeznek az (EU) 2018/320 végrehajtási határozat gyakorlati alkalmazását illetően, és hogy az illetékes hatóságok eddig csupán néhány szalamandraszállítmányt helyeztek karanténba, illetve tanúsítottak.
                  
               
                     (3)
                  
                  
                     Továbbá a Bsalra vonatkozó jelenlegi ismereteket számos tekintetben több új tudományos és járványügyi megállapítás is alátámasztja, és megerősíti, hogy a Bsal számos ázsiai országban endémiás és Spanyolországban is jelen van.
                  
               
                     (4)
                  
                  
                     Mindazonáltal a Bsal jellegét és diagnózisát illetően továbbra is jelentős ismeretbeli hiányosságok vannak. Az előrelépések ellenére az országok többségében továbbra sincsenek elég pontosan meghatározva a kórokozó által érintett terültetek fölrajzi határai, továbbá a diagnózisára szolgáló módszerek sem javultak, és a kereskedelmi szállítmányok útján történő terjedésével összefüggő kockázat csökkentésére irányuló lehetséges intézkedések meghatározására sem került sor.
                  
               
                     (5)
                  
                  
                     Az (EU) 2018/320 végrehajtási határozatban előírt részletes állategészségügyi védintézkedéseket ezért nem indokolt megváltoztatni.
                  
               
                     (6)
                  
                  
                     Az (EU) 2016/429 európai parlamenti és tanácsi rendelet (4) egy, az állategészségügyre vonatkozó egységes, egyszerűsített és rugalmas keretszabályozás révén megszilárdítja a közös uniós állategészségügyi politika jogi keretét. Mindenekelőtt védintézkedéseket ír elő állatbetegségek esetén. Ezt a rendeletet 2021. április 21-től kell alkalmazni.
                  
               
                     (7)
                  
                  
                     Ezért az (EU) 2018/320 végrehajtási határozat alkalmazását az említett rendelet alkalmazásának kezdőnapjáig meg kell hosszabbítani.
                  
               
                     (8)
                  
                  
                     Az (EU) 2018/320 végrehajtási határozatot ezért ennek megfelelően módosítani kell.
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2018/320 végrehajtási határozat 11. cikkének helyébe a következő szöveg lép:
            
               
                  „11. cikk
                  Alkalmazás
                  Ezt a határozatot 2021. április 20-ig kell alkalmazni.”
               
            
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. november 28-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 224., 1990.8.18., 29. o.
         
         
            (2)  HL L 268., 1991.9.24., 56. o.
         
         
            (3)  A Bizottság (EU) 2018/320 végrehajtási határozata (2018. február 28.) a szalamandrák Unión belüli kereskedelmére és az ilyen állatok Unióba történő behozatalára vonatkozó, a Batrachochytrium salamandrivorans gombával kapcsolatos bizonyos állategészségügyi védintézkedésekről (HL L 62., 2018.3.5., 18. o.).
         
            (4)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).